Source: http://www.oenergetike.sk/teplo/vyroba-tepla-v-bytovom-dome-po-novom/
Timestamp: 2019-11-21 13:21:30+00:00

Document:
Výroba tepla v bytovom dome po novom | oEnergetike.sk
Domov >> Teplo >> Výroba tepla v bytovom dome po novom
Výroba tepla v bytovom dome po novom
Autor: Ing. Stanislav Janiš 5. novembra 2013	1,077 Zobrazení
V legislatívnom procese je novela zákona o tepelnej energetike 657/2004 Z.z., ktorá obsahuje aj zmeny, ktoré riešia otvorený a nedoriešený problém výroby tepla v bytovom dome a s tým súvisiace povinnosti.
Doplnenie § 1 o „práva a povinnosti fyzických osôb a právnických osôb pri výrobe tepla v centrálnom zdroji tepla v budove“ a o „výrobu tepla v centrálnom zdroji tepla v budove, v ktorej spoločenstvo vlastníkov bytov a nebytových priestorov alebo správca budovy rozpočítava vyrobené teplo konečným spotrebiteľom“ vytvára možnosť na definovanie nových práv a povinností.
Týmto je v zákone prvýkrát zadefinovaná výroba tepla v budove. Ide o také budovy, v ktorých je inštalované zariadenie na výrobu tepla ako napr. kotol, tepelné čerpadlo alebo slnečný kolektor a v ktorej spoločenstvo vlastníkov bytov a nebytových priestorov alebo správca budovy rozpočítava náklady súvisiace s výrobou tepla konečným spotrebiteľom.
Dodávateľom sa podľa novely stáva aj fyzická osoba alebo právnická osoba, na ktorú sa vzťahuje oznamovacia povinnosť podľa § 11 a ktorá dodáva teplo odberateľovi alebo koncovému odberateľovi.
Podľa doplneného § 11 sa oznamovacia povinnosť vzťahuje aj na fyzické osoby alebo právnické osoby, ktoré vykonávajú činnosť podľa § 1 ods. 3 písm. c), teda výroba tepla v centrálnom zdroji tepla v budove.
§ 18 zákona definuje povinnosti dodávateľa, a tým pádom aj povinnosti na výrobu tepla v budove. A to aj povinnosť každoročne do 30. apríla oznámiť úradu za predchádzajúci kalendárny rok najmä:
celková podlahová plocha budovy
počet osôb v budove
V praxi to znamená, že ak sa spoločenstvo vlastníkov bytov (SVB) rozhodol alebo sa rozhodne vybudovať si vlastnú kotolňu, bude musieť počítať s tým, že cena tepla už nebude len cena plynu, ale aj všetky skutočné náklady súvisiace s výrobou tepla ako napríklad:
cena investície kotla vrátane montáže
náklady na povinné odborné prehliadky
revízie a skúšky kotla
mzdy na prevádzku vlastnej kotolne
poplatky za znečistenie ovzdušia
Na jednej strane môže táto zmena vyzerať ako šikanovanie spoločenstiev vlastníkov bytov, ale na druhej strane novela chráni spotrebiteľa tým, že dostane prehľad skutočných nákladov na teplo a TÚV, ktoré platí možno len z iných účtov spoločenstva vlastníkov bytov. A v neposlednom rade mu dáva väčšiu istotu bezpečnosti a kvality dodávok tepla a TÚV.
legislatívnom procese je novela zákona o tepelnej energetike 657/2004 Z.z., ktorá obsahuje aj zmeny, ktoré riešia otvorený a nedoriešený problém výroby tepla v bytovom dome a s tým súvisiace povinnosti. Doplnenie § 1 o „práva a povinnosti fyzických osôb a právnických osôb pri výrobe tepla v centrálnom zdroji tepla v budove“ a o „výrobu tepla v centrálnom zdroji tepla v budove, v ktorej spoločenstvo vlastníkov bytov a nebytových priestorov alebo správca budovy rozpočítava vyrobené teplo konečným spotrebiteľom“ vytvára možnosť na definovanie nových práv a povinností. Týmto je v zákone prvýkrát zadefinovaná výroba tepla v budove. Ide o také budovy, v ktorých je inštalované zariadenie na výrobu tepla ako&hellip;
657/2004 Z.z novela zákona o tepelnej energetike 657/2004 Z.z. spoločenstvo vlastníkov bytov SVB teplo a TÚV výroby tepla výroby tepla v bytovom dome	2013-11-05
Cenová regulácia v elektroenergetike, novela vyhlášky ÚRSO č. 221/2013
Obšivaný: Energetická chudoba je skôr sociálny problém

References: § 1
 § 11
 § 11
 § 1

§ 18
 § 1